דארקו ראיאקוביץ'

דארקו ראיאקוביץ' (בסרבית: Дарко Рајаковић; נולד ב-22 בפברואר 1979) הוא מאמן כדורסל סרבי המשמש כמאמן טורונטו ראפטורס מליגת ה-NBA.

ראיאקוביץ' היה המאמן הראשי של טלסה 66', קבוצת ליגת הפיתוח של אוקלהומה סיטי ת'אנדר, במשך שתי עונות, והיה המאמן הראשון בהיסטוריה של הליגה שנולד מחוץ לאמריקה הצפונית.

חינוך 
ראיאקוביץ' קיבל תואר באימון כדורסל מאקדמיית הכדורסל של בלגרד ב-2004 ותואר בניהול ספורט מאוניברסיטת אלפא BK ב-2006.

קריירת אימון

ראשית קריירה 
ראיאקוביץ' החל את קריירת האימון שלו בגיל 16 עם בוראץ צ'אצ'אק הסרבית. לאחר שלוש שנים בצ'אצ'אק הוא מונה למאמן הראשי של מערכת הנוער של הכוכב האדום בלגרד. בשמונה שנים בבלגרד הוביל ראיאקוביץ' את הכוכב האדום לשתי אליפויות סרביה לנוער. על מנת להגביר את יכולותיו באימון הכדורסל התלווה ראיאקוביץ' למאמני כדורסל המכללות לוט אולסון באוניברסיטת אריזונה (2003) ומייק ששבסקי באוניברסיטת דיוק (2007), והשתתף באימונים ובמפגשים של קבוצות בשתי האוניברסיטאות.

מ-2004 עד 2011 שימש ראיאקוביץ' כיועץ סקאוטינג ועוזר מאמן קבוצת ליגת הקיץ של ה-NBA בסן אנטוניו ספרס.

אספסיו טורלודונס (2009–2012) 
בשנת 2009 מונה ראיאקוביץ' למאמן הראשי של אספסיו טורלודונס מהפרימרה דיויסיון הספרדית (הדרג החמישי במבנה ליגות הכדורסל בספרד). בעונתו הראשונה הוביל ראיאקוביץ' את הטורלודונס לאליפות בית הקהילה האוטונומית מדריד והעלה את הקבוצה לליגת ה-EBA. בעונת 2010/11 סיימו הטורלודונס במקום השביעי בבית B עם מאזן 16–14. בעונה הבאה סיימה הקבוצה במקום ה-8 בקבוצה B עם מאזן זהה.

טלסה 66' (2012–2014) 
ב-2012 הפך ראיאקוביץ' למאמן הראשי של טלסה 66' מליגת הפיתוח של ה-NBA. ראיאקוביץ' הוביל את טלסה למאזן כולל של 51–49 במהלך שתי עונות, כולל 27–23 והופעה בחצי גמר ליגת הפיתוח ב-2012/13. במהלך התקופה שלו בטלסה נשלחו לקבוצה שבעה שחקנים מאוקלהומה סיטי ת'אנדר בסך הכל 50 פעמים (הכי הרבה בליגה באותה תקופה), כולל רג'י ג'קסון, ג'רמי לאמב ואנדרה רוברסון. חמישה משחקניו של ראיאקוביץ' זומנו ל-NBA, כולל ארבעה לאוקלהומה סיטי (גרנט ג'רט, דניאל אורטון, מוסטפא שאקור ורג'י ויליאמס). 11 משחקניו בשתי העונות שיחקו ב-NBA בעונת .

עוזר מאמן ב-NBA (2014–2023) 
ב-5 ביולי 2014 מונה ראיאקוביץ' מונה לעוזר המאמן של אוקלהומה סיטי ת'אנדר. במהלך תקופתו בת'אנדר עזר ראיאקוביץ' לפתח שחקנים רבים, כולל סטיבן אדמס, אנדרה רוברסון, ויקטור אולדיפו, דניס שרדר ואלכס אברינס. ראיאקוביץ' שימש כמאמן הראשי של הת'אנדר בליגת הקיץ של ה-NBA ב-2014 ו-2015, והיה חבר בצוות האימון של המערב במשחק האולסטאר של ה-NBA ב-. ראיאקוביץ' עזר להוביל את הת'אנדר לפלייאוף ה-NBA במשל ארבע עונות רצופות (–), ואף הגיע לגמר המערב ב-2016.

ב-26 ביוני 2019 מונה ראיאקוביץ' לעוזר מאמן פיניקס סאנס.

ב-13 בספטמבר 2020 הפך ראיאקוביץ' לעוזר מאמן ממפיס גריזליס. ב-11 בינואר 2022 הוא הוביל את הגריזליס כמאמן זמני לניצחון 116–108 על גולדן סטייט ווריורס. זו הייתה הופעת הבכורה שלו באימון הראשי ב-NBA, והוא היה האירופי השני לאמן קבוצת NBA בעונה הסדירה, אחרי בן ארצו איגור קוקושקוב. ראיאקוביץ' סיים את תפקידו כמאמן זמני עם מאזן 4–1.

במאי 2022 הופיע ראיאקוביץ' בדוח השנתי של ESPN על מועמדים פוטנציאליים לאימון. בדוח נכתב עליו: "אנשים בכל רחבי עולם האימון, כמו גם שחקנים שנהנו מההבנה שלו במשחק, מתלהבים מדארקו ראיאקוביץ' ... מאמן ראשי אירופי עדיין לא פרץ דרך עם קריירה מתמשכת ב-NBA, אבל לראיאקוביץ' (סרביה) יש את האינטלקט והתשוקה למלאכה שהופכים אותו לפייבוריט הנוכחי להיות הראשון. האיש חיבר מאמרים בסגנון כתב עת אקדמי על התפתחות הפיק אנד רול, אבל הוא הכל מלבד אקדמי בחמימות שלו עם שחקנים ועמיתים לאימון."

נבחרת סרביה (2019) 
ב-18 ביולי 2019 מונה ראיאקוביץ' לעוזרו של אלכסנדר ג'ורג'ביץ' בנבחרת סרביה בכדורסל. הוא שימש לראשונה כעוזר מאמן בגביע העולם בכדורסל 2019, בו סיימה סרביה במקום החמישי.

טורונטו ראפטורס (2023–) 
ב-13 ביוני 2023 מונה ראיאקוביץ' למאמן הראשי בטורונטו ראפטורס מה-NBA.

קישורים חיצוניים 
פרופיל, באתר Basketball-reference.com

הערות שוליים 

מאמני כדורסל סרבים
מאמני טורונטו ראפטורס
סרבים שנולדו ב-1979